Tazumal

Tazumal estas arĥeologia ejo konstruita de la majaa civilizacio situanta en Chalchuapa, Salvadoro. Tazumal signifas loko kie viktimoj estas bruligitaj en la kiĉea lingvo.

La ejo situas en la centro de la departemento Santa Ana 60 kilometrojn de la ĉefurbo San-Salvadoro. La areo situas ene de la arĥeologia areo de Chalchuapa, kiu etendiĝas sur proksimume 10 km² kaj kie troviĝas aliaj lokoj kiaj Pampe, Casa Blanca, Trapiche kaj Las Victorias. La areo de Chalchuapa subiris la kulturajn influojn de Copán kaj de la centroj de centra Meksiko, Teotiŭakano kaj la Toltekoj.

La ejo de Tazumal posedas kelkajn ruinojn, sidejo de majaaj loĝlokoj inter la jaroj 100 kaj 1200, kaj kompleksan serion da sistemoj de drenado por akvo, kelkajn tombojn, piramidojn, palacojn kaj entombigitajn ritajn objektojn. Ĉirkaŭ la jaro 900 strukturoj estis konstruitaj en la tolteka stilo. La urbo estis forlasita ĉirkaŭ la jaro 1200.

La ruinoj de Tazumal estas konsiderataj kiel la plej gravaj kaj plej bone konservitaj de la nacio. La trovitaj artefaktoj pruvas la ekziston de komercvojo inter la urbo kaj malproksimaj lokoj kiel la areo de Meksiko kaj Panamo.

 Bibliografio 

  Edwin Shook ed Elayne Marquis, 1996, Secrets in Stone: Yokes, Hachas and Palmas from Southern Mesoamerica, serie "Memoirs of the American Philosophical Society", Volume 217, ISBN 0-871-69217-1

 Vidu ankaŭ 

 Listo de majaaj ruinoj

 Fonto 

Kategorio:Majaaj arkeologiejoj
Kategorio:Majaaj ruinoj en Salvadoro